2.pielikums

Cenu aptaujai “Fizisko aktivitāšu nodarbības pirmsskolas vecuma bērniem (87 nodarbības), projekta Nr. 9.2.4.2/16/I/030 “Vietējās sabiedrības veselības veicināšanas un slimību profilakses pasākumi Talsu novadā” ietvaros” (atkārtots), identifikācijas Nr. TNPz 2022/60

**Tehniskā specifikācija un tehniskais piedāvājums**

**Pasākumu organizēšanai un norisei jāatbilst visām prasībām, lai mazinātu Covid-19 izplatību!!!**

**Nodarbība:**

Klātienes nodarbība – fizisko aktivitāšu nodarbība.

Nodarbības mērķis – sekmēt balsta un kustību aparāta attīstību, paaugstināt visu sistēmu funkcionālās spējas, kā arī rezistenci pret slimībām.

Fizisko aktivitāšu nodarbībā pirmsskolas vecuma bērniem jāiekļauj aktivitātes, kas:

* Stiprina dziļo un virspusējo muskulatūru;
* Attīsta kustību prasmes un iemaņas;
* Attīsta lokanību;
* Veido pareizu stāju;
* Aktivizē optimālu smadzeņu darbību;
* Nodrošina pareizu kustību slodzi;

Fizisko aktivitāšu nodarbības laikā tiek izmantoti rotaļu elementi, dabas un citi materiāli bērna uztveres un intereses stimulācijai.

Skatot rotaļu kā bērna aktivitāti, kuras rezultātā tiek sekmēta bērna attīstība, var secināt, ka bērns pirmsskolas vecumā var apgūt daudz un dažāda rakstura lietas kompleksi, ja izmanto vienkāršas rotaļas, kuru pamatā ir iztēle un fantāzija un ir ļauta brīva darbība (aktivitāte). Rotaļājoties, bērns iegūst pieredzi, prasmes un attieksmes, ko viņš pārņem no citiem, tādējādi notiek bērna socializēšana, un prasmes, ko viņš apgūst rotaļās, varēs izmantot turpmākajā dzīvē.

Prasības piesaistītajiem speciālistiem:

* visiem speciālistiem jābūt atbilstošai kvalifikācijai – vismaz C kategorijas sporta speciālists vai augstākā izglītība sporta specialitātē, vai fizioterapeits.
* Ir pieredze nodarbību – fizisko aktivitāšu vadīšanā pirmsskolas vecuma bērniem – jānorāda kontaktinformācija atsauksmēm.

\**Ārvalstu pretendents iesniedz piesaistītā speciālista profesionālo kvalifikāciju apliecinošos dokumentus (to atvasinājumus) kopā ar tulkojumu valsts valodā. Pretendents iesniedz apliecinājumu, ka gadījumā, ja ar pretendentu tiks noslēgts iepirkuma līgums, tas ne vēlāk kā piecu darba dienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.*

Nodarbību norises vietas un laikus nosaka Pasūtītājs.

Pakalpojuma sniedzējs ne vēlāk kā līdz tekošā mēneša 20.datumam ar Pasūtītāju saskaņo nodarbību norises laikus nākamajam mēnesim, paredzot 4 nodarbības nedēļā no plkst. 10:00‑12:00, precizējot nodarbību norises laikus un vietas.

Pakalpojuma sniedzējs nodrošina nodarbību dalībnieku reģistrēšanu Pasūtītāja sagatavotā reģistrācijas lapā.

Pakalpojuma sniedzējs sagatavo un kopā ar pieņemšanas-nodošanas aktu iesniedz Pasūtītājam nodarbību izvērtējumu, brīvā formā aprakstot nodarbību norises gaitu, dalībnieku skaitu, raksturojumu, secinājumus un priekšlikumus.

Cenā jāietver visas izmaksas, kas tieši vai netieši saistītas ar pakalpojuma nodrošināšanu, tajā skaitā visi piemērojamie nodokļi un valsts noteiktie obligātie maksājumi pakalpojuma pilnīgai un kvalitatīvai izpildei.

Nodarbībām nepieciešamo aprīkojumu un inventāru nodrošina Pakalpojuma sniedzējs.

|  |  |  |
| --- | --- | --- |
| **N.p.k.** | **Tehniskā specifikācija** | **Pretendenta tehniskais piedāvājums**(pretendents norāda – atbilst/neatbilst vai**papildina informāciju)** |
| 1. | **Iepirkuma priekšmets**: Fizisko aktivitāšu nodarbības pirmsskolas vecuma bērniem**(87 nodarbības) – 4 nodarbības nedēļā,****nodarbību realizācijas laiks no 10:00 – 12:00** |  |
| 2. | **Pasākuma veids**: Fiziskās aktivitātes nodarbība.**Pasākumu organizēšanai un norisei jāatbilst visām prasībām, lai mazinātu Covid-19 izplatību!!!** |  |
| 3. | **Pasākuma īstenošanas laiks**: Pasākuma ilgums 1 stunda – 60 minūtes. |  |
| 4. | **Pakalpojuma sniegšanas vieta un telpas**: Talsu novada teritorijā (visā) |  |
| 5. | **Pasākuma dalībnieki**: Talsu novada pirmsskolas vecuma bērni |  |
| 6. | **Pasākuma darba valoda**: latviešu |  |
| 7. | **Pasākuma programma**:7.1. Pakalpojuma sniedzējs nodrošina nodarbību organizēšanu.Programmu sastāda pakalpojuma sniedzējs, ievērojot Tehniskajā specifikācijā noteiktās prasības***Pielikumā jāpievieno nodarbības programma*** |  |

Paraksts : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /*Pretendents, tā vadītājs vai pilnvarotais pārstāvis/*